Lahjan sain

Lahjan sain on suomalaislaulaja Lea Lavenin yhdestoista, syksyllä 1980 julkaistu studioalbumi. CBS Records julkaisi albumin vinyylilevynä ja C-kasettina.

Albumi ylsi korkeimmillaan albumilistan 24. sijalle.

 Kappalemateriaali 
A-puolen avaa albumin nimikappale, joka on käännös ranskalaislaulaja Corinne Hermès’n kappaleesta ”Si la vie est cadeau”. Hermès edusti Luxemburgia ja voitti kappaleella vuoden 1983 Eurovision laulukilpailun. Myös Seija Simola ja Taiska levyttivät kappaleen Juha Vainion suomentamana samana vuonna.Fenno, kappalehaku: Lahjan sain. ”Mä myöhään töitä teen” on alun perin italialaisveljesten Giosy ja Mario Capuanon tekemä kappale ”Stanotte penso a te”, jonka Simon Boswell käänsi yhdysvaltalaislaulaja Amii Stewartin laulettavaksi nimellä ”Working Late Tonight” vuonna 1983. ”Ja luoksein jää” tunnetaan paremmin italialaislaulaja Mia Martinin esittämänä nimellä ”Quante volte” vuodelta 1982. ”Afrikka” on puolestaan ranskalaisen Jean-Pierre Goussaud’n säveltämä kappale, jonka ranskalais-puolalainen Rose Laurens levytti nimellä ”Africa” vuonna 1982. A-puolen päättävä ”Tämä sydän” on levyn ensimmäinen kahdesta suomalaisesta sävelmästä. Kappaleen on säveltänyt Jukka Koivisto ja sanoittajana toimii levyn tuottaja Chrisse Johansson.

B-puolen aloittava ”Kuin pisara aikaa” on käännös italialaisen Loretta Goggin kappaleesta ”Arrivederci stella del nord” vuodelta 1982. ”Samppanjaa” tuli tunnetuksi puolalaisyhtye 2 plus 1:n esittämänä nimellä ”Warsaw Nights” vuodelta 1981. ”Älä mene” puolestaan on käännös latvialaisten Aija Kukulen ja Līga Kreicbergan kappaleesta ”Dāvāja Māriņa” vuodelta 1981. Tunnetuksi kappaleen teki venäläislaulaja Alla Pugatšova venäjän -ja englanninkielisinä versioina vuonna 1982. Laven levytti Chrisse Johanssonin suomentamana kappaleen ensimmäistä kertaa Suomessa. Seuraavana vuonna 1984 kappaleesta nousi suosittu Vera Teleniuksen suomentamana ja esittämänä nimellä ”Miljoona ruusua”. Samana vuonna myös Katri Helena levytti kappaleen Teleniuksen suomentamana albumilleen Kirje sulle.Fenno, levyhaku: Miljoona ruusua. ”Luotan kohtaloon” on käännös irlantilaislaulaja Joe Dolanin kappaleesta ”More and More” vuodelta 1981. Albumin päättää toinen suomalaissävellys ”Sen tietää kumpikin”. Kappaleen sanoittajana toimi jälleen Johansson salanimen Juuso Ruud takana.

 Kappaleet 
Kaikki sovitukset Kassu Halonen, ellei toisin mainittu.

 A-puoli

 B-puoli

Laven, Lea: Lahjan sain -vinyylialbumin takakansi, CBS Records / CBS 25680, 1983.

 Singlet 

 Tekijät 
 Muusikot 
Lea Laven – laulu, taustalaulut
Maarit Hurmerinta, Marjo-Riitta Kervinen, Pave Maijanen ja Pepe Willberg – taustalaulu
Kassu Halonen – kosketinsoittimet (1, 2, 6, 9), taustalaulut
Kari Kuusamo – kosketinsoittimet (3–5, 7, 8, 10)
Juha Björninen – kitarat (”Tämä sydän”)
Janne Louhivuori – kitarat (paitsi ”Tämä sydän”)
Pekka Helin – bassokitara (paitsi ”Tämä sydän”)
Heikki ”Häkä” Virtanen – bassokitara (”Tämä sydän”)
Vesa Aaltonen – rummut (3, 4, 10)
Jari-Pekka Karvonen – rummut (”Tämä sydän”)
Kari (Miri) Miettinen – rummut ja lyömäsoittimet (1, 2, 4, 6–9)
+ Jorma Ylösen jousiryhmä
Jorma Ylönen – viulut (1, 2, 5, 6, 8)
Mikko Pesonen – viulut (1, 2, 6, 8)
Mauri Pietikäinen – alttoviulut (1, 2, 6)
Kari Lindstedt – sellot (”Tämä sydän”)
Jaakko Raulamo – sellot (1, 2, 6)

 Tuotanto 
Chrisse Johansson – tuottaja
Takomo-studiot / Dan Tigerstedt – äänitys (paitsi ”Tämä sydän”)
MTV-studiot / Per Wallenius – äänitys (”Tämä sydän”)
Erik Uddström – valokuvat
Jorma ”Joppe” Auersalo – ulkoasu

 Lähteet 

 Aiheesta muualla 



Luokka:Vuoden 1983 albumit
Luokka:Lea Lavenin albumit
Luokka:Chrisse Johanssonin tuottamat albumit